title: Directiva 2013/8/UE a Comisiei din 26 februarie 2013 de modificare, în sensul adaptării la dispozițiile sale tehnice, a Directivei 2009/144/CE a Parlamentului European și a Consiliului privind anumite componente și caracteristici ale tractoarelor agricole și forestiere pe roți  Text cu relevanță pentru SEE

text:
               28.2.2013

               RO

               Jurnalul Oficial al Uniunii Europene

               L 56/8

         DIRECTIVA 2013/8/UE A COMISIEI
   din 26 februarie 2013
   de modificare, în sensul adaptării la dispozițiile sale tehnice, a Directivei 2009/144/CE a Parlamentului European și a Consiliului privind anumite componente și caracteristici ale tractoarelor agricole și forestiere pe roți
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CEE (1), în special articolul 19 alineatul (1) litera (b),
   întrucât:

               (1)

               Anexa IV la Directiva 2009/144/CE a Parlamentului European și a Consiliului (2) stabilește dispozițiile și cerințele generale pentru cuplajele mecanice dintre tractor și vehiculul remorcat și sarcina verticală în punctul de cuplare.

               (2)

               În ultimii ani, noi tipuri de cuplaje au fost date în folosință în Uniune și sunt în prezent autorizate la nivel național pe baza standardelor ISO. Acestea sunt: cuplaje cu cleme de remorcare fără pivot (no-swivel clevis couplings – ISO 6489-5:2011), cuplaje de tip sferă (ball type couplings – ISO 24347:2005) și cuplaje de tip pivot (pin type couplings – ISO 6489-4:2004).

               (3)

               Pentru a lua în considerare situația actuală de pe piață, pentru a reduce la minimum eventualele impacturi economice și în materie de siguranță și pentru a permite omologarea CE de tip a acestor cuplaje, este necesar să se includă cuplajele în cauză și standardele ISO relevante în Directiva 2009/144/CE.

               (4)

               Prin urmare, Directiva 2009/144/CE ar trebui modificată în consecință.

               (5)

               Măsurile prevăzute în prezenta directivă sunt conforme cu avizul Comitetului instituit prin articolul 20 alineatul (1) din Directiva 2003/37/CE,

         ADOPTĂ PREZENTA DIRECTIVĂ:
   Articolul 1
   Anexa IV la Directiva 2009/144/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 1 aprilie 2014 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul acestor acte.
   Atunci când statele membre adoptă aceste acte, ele cuprind o trimitere la prezenta directivă sau sunt însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 26 februarie 2013.

            Pentru Comisie

            Președintele

         José Manuel BARROSO

      (1)  JO L 171, 9.7.2003, p. 1.

      (2)  JO L 27, 30.1.2010, p. 33.

      ANEXĂ
      Anexa IV la Directiva 2009/144/CE se modifică după cum urmează:

                  1.

                  Punctul 1.1 se înlocuiește cu următorul text:
                  1.1.   «Cuplarea mecanică dintre tractor și vehiculul remorcat» înseamnă componentele instalate pe tractor și pe vehiculul remorcat pentru a asigura cuplarea mecanică dintre aceste două vehicule.
                  Prezenta directivă se referă numai la componentele mecanice de cuplare pentru tractoare.
                  Printre numeroasele tipuri de componente mecanice de cuplare pentru tractoare, se face o distincție fundamentală între:

                              —

                              clemă de remorcare (a se vedea figurile 1 și 2 din apendicele 1);

                              —

                              cuplaje cu cleme de remorcare fără pivot (a se vedea figura 1d din apendicele 1);

                              —

                              cârlig de remorcare (a se vedea figura 1 – «Dimensiunile cârligului de prindere» din ISO 6489-1:2001);

                              —

                              bara de tracțiune a tractorului (a se vedea figura 3 din apendicele 1);

                              —

                              cuplaje de tip sferă (a se vedea figura 4 din apendicele 1);

                              —

                              cuplaje de tip pivot (a se vedea figura 5 din apendicele 1).”

                  2.

                  Punctul 2.7 se înlocuiește cu următorul text:
                  2.7.   Gheara de prindere trebuie să permită inelelor barei de tracțiune să se rotească în plan axial cu cel puțin 90° spre stânga sau spre dreapta în jurul axului longitudinal al cuplajului, cu un moment de frânare staționar cuprins între 30 și 150 Nm.
                  Cârligul de remorcare, cuplajul cu cleme de remorcare fără pivot, cuplajul de tip sferă și cuplajul de tip pivot trebuie să permită inelului barei de tracțiune să se rotească în plan axial cu cel puțin 20° spre dreapta sau spre stânga în jurul axului longitudinal al cuplajului.”

                  3.

                  Punctul 3.1 se înlocuiește cu următorul text:
                  „3.1.   Dimensiuni

                  Dimensiunile componentelor mecanice de cuplare de pe tractor trebuie să fie în conformitate cu apendicele 1, figurile 1-5 și cu tabelul 1.”

                  4.

                  Punctul 3.3.1 se înlocuiește cu următorul text:

                              „3.3.1.

                              Sarcina verticală statică maximă este stabilită de producător. Cu toate acestea, în niciun caz aceasta nu trebuie să depășească 3 000 kg, cu excepția cuplajelor de tip sferă, în cazul cărora valoarea maximă nu depășește 4 000 kg.”

                  5.

                  La punctul 3.4.1 se adaugă următoarea propoziție:
                  „Masele mt, mlt, ma și mla sunt exprimate în kg.”

                  6.

                  Punctul 4.2 se înlocuiește cu următorul text:
                  4.2.   Pentru fiecare tip de componente mecanice de cuplare, cererea trebuie să fie însoțită de următoarele documente și detalii:

                              —

                              desene la scară ale dispozitivului de cuplare (trei exemplare). Aceste desene trebuie să indice în detaliu, în mod special, atât dimensiunile cerute, cât și măsurătorile necesare pentru montarea dispozitivului;

                              —

                              o scurtă descriere tehnică a dispozitivului de cuplare, specificând tipul de construcție și materialul folosit;

                              —

                              indicarea valorii D, după cum se menționează în apendicele 2, pentru încercarea dinamică, sau a valorii T (masa remorcabilă în tone), corespunzând unei valori egale cu de 1,5 ori masa maximă tehnic admisibilă a remorcii, după cum se menționează în apendicele 3 pentru încercarea statică și, de asemenea, a sarcinii verticale maxime în punctul de cuplare S (exprimată în kg);

                              —

                              unul sau mai multe eșantioane de dispozitive, conform cerințelor serviciului tehnic.”

                  7.

                  Punctele 5.1.3 și 5.1.4 se înlocuiesc cu următorul text:

                              „5.1.3.

                              dacă se verifică rezistența conform apendicelui 2 (încercarea dinamică):
                              valoarea D admisibilă (kN);
                              valoarea sarcinii verticale statice S (kg);

                              5.1.4.

                              dacă se verifică rezistența conform apendicelui 3 (încercarea statică):
                              masa remorcabilă T (tone) și sarcina verticală în punctul de cuplare S (kg).”

                  8.

                  Punctul 6 se înlocuiește cu următorul text:
                  „6.   INSTRUCȚIUNILE DE FOLOSIRE
                  Toate cuplajele mecanice trebuie să fie însoțite de instrucțiunile de folosire ale producătorului. Aceste instrucțiuni trebuie să cuprindă numărul omologării CE de tip pentru componente, precum și valorile D (kN) sau T (tone), în funcție de încercarea la care a fost supus sistemul de cuplare.”

                  9.

                  Apendicele 1 se modifică după cum urmează:

                              (a)

                              după figura 1c se introduc figura 1d și tabelul 1 după cum urmează:
                              „Figura 1d

                                 Cuplaj cu cleme de remorcare fără pivot (corespunzând standardului ISO 6489-5:2011)

                                 Tabelul 1

                                 Forme și dimensiuni ale cuplajelor cu cleme de remorcare ale remorcii sau utilajului

                                             Sarcina verticală

                                          S
                                          kg

                                             Valoarea D

                                          D
                                          kN

                                             Formă

                                             Dimensiune

                                          mm

                                          D
                                          ± 0,5

                                          a
                                          min.

                                          b
                                          min.

                                          ≤ 1 000

                                          ≤ 35

                                          w

                                          18

                                          50

                                          40

                                          ≤ 2 000

                                          ≤ 90

                                          x

                                          28

                                          70

                                          55

                                          ≤ 3 000

                                          ≤ 120

                                          y

                                          43

                                          100

                                          80

                                          ≤ 3 000

                                          ≤ 120

                                          z

                                          50

                                          110

                                          95”

                              (b)

                              se adaugă următoarele figuri 4 și 5:
                              „Figura 4

                                 Cuplaj de tip sferă (corespunzând standardului ISO 24347:2005)

                                 Figura 5

                                 Cuplaj de tip pivot (corespunzând standardului ISO 6489-4:2004)

                                             ”

                  10.

                  Apendicele 2 se modifică după cum urmează:

                              (a)

                              la punctul 2, al cincilea și al șaselea paragraf se înlocuiesc cu următorul text:
                              „Componentele forței verticale perpendiculare pe sol sunt exprimate prin sarcina statică verticală S (kg).
                              Masele maxime tehnic admisibile MT și MR sunt indicate de producător în tone.”;

                              (b)

                              punctul 3.2 se înlocuiește cu următorul text:
                              „3.2.   Forțe de încercare
                              Forța de încercare se compune geometric din componentele orizontală și verticală ale încercării după cum urmează:

                              unde:

                                 , în cazul aplicării forței alternative;
                              sau

                                 , în cazul aplicării forței de ridicare (tracțiune sau presiune);

                                  (valoare exprimată în kN);

                                          S

                                          =

                                          sarcina statică a barei de tracțiune (sarcina pe sol, exprimată în kg).”

                  11.

                  În apendicele 3, punctul 1.5 se înlocuiește cu următorul text:
                  1.5.   Încercarea la care se face referire la punctul 1.4.2 trebuie precedată de o încercare în care se aplică, în centrul de referință al dispozitivului de cuplare, în mod crescător, o sarcină inițială de trei ori mai mare decât forța verticală maximă admisă (în daN, egală cu g · S/10) recomandată de producător, începând de la o sarcină inițială de 500 daN.
                  Pe durata încercării, deformarea dispozitivului de cuplare nu trebuie să depășească 10 % din deformarea elastică maximă constatată.
                  Verificarea se realizează după îndepărtarea forței verticale (în daN, egală cu g · S/10) și revenirea la sarcina inițială de 500 daN.”

                  12.

                  În apendicele 4 se adaugă următorul exemplu:
                  „Exemplu de marcă de omologare CE de tip

                  Cuplajul purtând marca de omologare CE de tip pentru componente, prezentat mai sus, este un dispozitiv căruia i-a fost acordată omologarea CE de tip pentru componente în Germania (e1) sub numărul 38-363 și care a fost supus unei încercări de rezistență statică (S).”

                  13.

                  Apendicele 5 se modifică după cum urmează:

                              (a)

                              titlul se înlocuiește cu următorul text:
                              „NOTIFICARE PRIVIND ACORDAREA, REFUZUL, RETRAGEREA SAU PRELUNGIREA OMOLOGĂRII CE DE TIP PENTRU COMPONENTE CU PRIVIRE LA REZISTENȚA, DIMENSIUNILE ȘI SARCINA VERTICALĂ ÎN PUNCTUL DE CUPLARE A UNUI TIP DE DISPOZITIV DE CUPLARE (CLEMĂ DE REMORCARE, CUPLAJE CU CLEME DE REMORCARE FĂRĂ PIVOT, CÂRLIG DE REMORCARE, BARĂ DE TRACȚIUNE A TRACTORULUI, CUPLAJE DE TIP SFERĂ ȘI DE TIP PIVOT)”;

                              (b)

                              punctul 2 se înlocuiește cu următorul text:
                              2.   Tip de dispozitiv de cuplare (clemă de remorcare, cuplaje cu cleme de remorcare fără pivot, cârlig de remorcare, bară de tracțiune a tractorului, cuplaje de tip sferă și de tip pivot) (2)”;

                              (c)

                              punctele 5.1 și 5.2 se înlocuiesc cu următorul text:
                              „5.1.   Încercarea dinamică:

                              valoarea D:
                              … (în kN)
                              sarcina verticală în punctul de cuplare (S):
                              … (în kg)
                              5.2.   Încercarea statică:

                              masa remorcabilă T:
                              … (în tone)
                              sarcina verticală în punctul de cuplare (S):
                              … (în kg)”.

                  14.

                  În apendicele 7, punctul 9 se înlocuiește cu următorul text:
                  9.   Sarcina verticală statică admisă în punctul de cuplare:
                  … (în kg)”.


title: Directiva 97/54/CE a Parlamentului European și a Consiliului din 23 septembrie 1997 de modificare, în privința vitezei maxime prin construcție a tractoarelor agricole sau forestiere pe roți, a Directivelor 74/150/CEE, 74/151/CEE, 74/152/CEE, 74/346/CEE, 74/347/CEE, 75/321/CEE, 75/322/CEE, 76/432/CEE, 76/763/CEE, 77/311/CEE, 77/537/CEE, 78/764/CEE, 78/933/CEE, 79/532/CEE, 79/533/CEE, 80/720/CEE, 86/297/CEE, 86/415/CEE și 89/173/CEE ale Consiliului

text:
Anunţ juridic important

|

31997L0054

Official Journal L 277 , 10/10/1997 P. 0024 - 0025 Ediţie specială în limba cehă Chapter 13 Volume 019 P. 247  - 248 Ediţie specială în limba estonă Chapter 13 Volume 019 P. 247  - 248 Ediţie specială în limba maghiară Chapter 13 Volume 019 P. 247  - 248 Ediţie specială în limba lituaniană Chapter 13 Volume 019 P. 247  - 248 Ediţie specială în limba letonă Chapter 13 Volume 019 P. 247  - 248 Ediţie specială în limba malteză Chapter 13 Volume 019 P. 247  - 248 Ediţie specială în limba polonă Chapter 13 Volume 019 P. 247  - 248 Ediţie specială în limba slovacă Chapter 13 Volume 019 P. 247  - 248 Ediţie specială în limba slovenă Chapter 13 Volume 019 P. 247  - 248

		19970923Directiva 97/54/CE a Parlamentului European și a Consiliuluidin 23 septembrie 1997de modificare, în privința vitezei maxime prin construcție a tractoarelor agricole sau forestiere pe roți, a Directivelor 74/150/CEE, 74/151/CEE, 74/152/CEE, 74/346/CEE, 74/347/CEE, 75/321/CEE, 75/322/CEE, 76/432/CEE, 76/763/CEE, 77/311/CEE, 77/537/CEE, 78/764/CEE, 78/933/CEE, 79/532/CEE, 79/533/CEE, 80/720/CEE, 86/297/CEE, 86/415/CEE și 89/173/CEE ale ConsiliuluiPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 100a,având în vedere propunerea Comisiei [1],având în vedere avizul Comitetului Economic și Social [2],în conformitate cu procedura prevăzută la articolul 189b din tratat [3],întrucât domeniul de aplicare al Directivei 74/150/CEE a Consiliului din 4 martie 1974 de apropiere a legislațiilor statelor membre cu privire la omologarea tractoarelor agricole sau forestiere pe roți [4] este limitată în prezent la tractoarele cu o viteză maximă prin construcție între 6 și 30 km/h;întrucât viteza maximă prin construcție a unui număr mare de tractoare depășește în prezent 30 km/h; întrucât, pentru a evita diminuarea constantă a numărului de vehicule cărora li se aplică această procedură, a devenit, în consecință, necesară modificarea Directivei 74/150/CEE și a directivelor speciale care fac parte din sistemul european de omologare de tip completă a vehiculului, aplicabilă acestor vehicule;întrucât domeniul de aplicare al Directivelor speciale 74/151/CEE [5], 74/152/CEE [6], 74/346CEE [7], 74/347/CEE [8], 75/321/CEE [9], 75/322/CEE [10], 76/432/CEE [11], 76/763/CEE [12], 77/311/CEE [13], 77/537/CEE [14], 78/764/CEE [15], 78/933/CEE [16], 79/532/CEE [17], 79/533/CEE [18], 80/720/CEE [19], 86/297/CEE [20], 86/415/CEE [21] și 89/173/CEE [22] este definit în mod precis în funcție de viteza maximă prin construcție; întrucât aceste directive trebuie să fie de asemenea modificate în conformitate cu procedura prevăzută la articolul 12 din Directiva 74/150/CEE, astfel încât să fie evitată diminuarea constantă a numărului de vehicule cărora acestea li se aplică;întrucât este oportună creșterea rezonabilă a vitezei prin construcție de la 30 la 40 km/h;întrucât creșterea vitezei maxime prin construcție pe baza căreia este definit domeniul de aplicare al Directivei 74/150/CEE și al unor directive speciale necesită, de asemenea, o adaptare a Directivei 76/432/CEE a Consiliului din 6 aprilie 1976 de apropiere a legislațiilor statelor membre cu privire la dispozitivele de frânare ale tractoarelor agricole și forestiere pe roți [23]; întrucât această adaptare, efectuată într-un act separat, nu trebuie să intre în vigoare mai târziu decât prezenta directivă;întrucât este necesară îmbunătățirea și armonizarea tuturor aspectelor de securitate, cum ar fi montarea centurilor de siguranță;întrucât substanțele poluante emise de tractoare trebuie să facă obiectul legislației comunitare,ADOPTĂ PREZENTA DIRECTIVĂ:Articolul 1Cuvintele "30 km/h" se înlocuiesc cu "40 km/h":- la articolul 1 alineatul (2) din Directivele 74/150/CEE, 74/151/CEE, 74/152/CEE, 74/346CEE, 74/347/CEE, 75/321/CEE, 75/322/CEE, 76/432/CEE, 76/763/CEE, 77/311/CEE, 77/537/CEE, 78/933/CEE, 79/532/CEE, 79/533/CEE, 80/720/CEE, 86/297/CEE, 86/415/CEE și 89/173/CEE;- la articolul 9 alineatul (2) din Directiva 78/764/CEE și- la punctul 1.5 din anexa la Directiva 74/152/CEE.Articolul 2Statele membre adoptă și publică dispozițiile necesare pentru a se conforma prezentei directive înainte de 23 septembrie 1998. Statele membre informează de îndată Comisia cu privire la aceasta. Statele membre aplică aceste dispoziții începând cu 23 septembrie 1998.Atunci când statele membre adoptă aceste dispoziții, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.Articolul 4Prezenta directivă se adresează statelor membre.Adoptată la Bruxelles, 23 septembrie 1997.Pentru Parlamentul EuropeanPreședinteleJ. M. Gil-RoblesPentru ConsiliuPreședinteleF. Boden[1] JO C 186, 26.6.1996, p. 11.[2] JO C 56, 24.2.1997, p. 74.[3] Avizul Parlamentului European din 10 decembrie 1996 (JO C 20, 20.1.1997, p. 25), Poziția comună a Consiliului din 13 martie 1997 (JO C 157, 24.5.1997, p. 1) și Decizia Parlamentului European din 16 iulie 1997 (JO C 286, 22.9.1997). Decizia Consiliului din 29 iulie 1997.[4] JO L 84, 28.3.1974, p. 10. Directivă, astfel cum a fost modificată ultima dată prin Actul de aderare.[5] JO L 84, 28.3.1974, p. 25.[6] JO L 84, 28.3.1974, p. 33.[7] JO L 191, 15.7.1974, p. 1.[8] JO L 191, 15.7.1974, p. 5.[9] JO L 147, 9.6.1975, p. 24.[10] JO L 147, 9.6.1975, p. 28.[11] JO L 122, 8.5.1976, p. 1.[12] JO L 262, 27.9.1976, p. 135.[13] JO L 105, 28.4.1977, p. 1.[14] JO L 220, 29.8.1977, p. 38.[15] JO L 255, 18.9.1978, p. 1.[16] JO L 325, 20.11.1978, p. 16.[17] JO L 145, 13.6.1979, p. 16.[18] JO L 145, 13.6.1979, p. 20.[19] JO L 194, 28.7.1980, p. 1.[20] JO L 186, 8.7.1986, p. 19.[21] JO L 240, 26.8.1986, p. 1.[22] JO L 67, 10.3.1989, p. 1.[23] JO L 122, 8.5.1976, p. 1. Directivă, astfel cum a fost modificată ultima dată prin Directiva 96/63/CE (JO L 253, 10.5.1996, p. 13).--------------------------------------------------


title: Directiva 2012/2/UE a Comisiei din 9 februarie 2012 de modificare a Directivei 98/8/CE a Parlamentului European și a Consiliului pentru includerea oxidului de cupru (II), a hidroxidului de cupru (II) și a carbonatului bazic de cupru ca substanțe active în anexa I la directivă  Text cu relevanță pentru SEE

text:
               10.2.2012

               RO

               Jurnalul Oficial al Uniunii Europene

               L 37/60

         DIRECTIVA 2012/2/UE A COMISIEI
   din 9 februarie 2012
   de modificare a Directivei 98/8/CE a Parlamentului European și a Consiliului pentru includerea oxidului de cupru (II), a hidroxidului de cupru (II) și a carbonatului bazic de cupru ca substanțe active în anexa I la directivă
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 16 alineatul (2) al doilea paragraf,
   întrucât:

               (1)

               Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă de substanțe active care urmează a fi evaluate în vederea unei posibile includeri în anexa I, IA sau IB la Directiva 98/8/CE. Lista respectivă include oxidul de cupru (II), hidroxidul de cupru (II) și carbonatul bazic de cupru în vederea utilizării pentru tipul de produs 8, produse de întreținere a lemnului, definit în anexa V la respectiva directivă.

               (2)

               În temeiul Regulamentului (CE) nr. 1451/2007, oxidul de cupru (II), hidroxidul de cupru (II) și carbonatul bazic de cupru au fost evaluați în conformitate cu articolul 11 alineatul (2) din Directiva 98/8/CE în vederea utilizării în tipul de produs 8.

               (3)

               Franța a fost desemnată ca stat membru cu statut de raportor și a înaintat Comisiei o serie de rapoarte elaborate de autoritatea competentă, însoțite de recomandări, în conformitate cu articolul 14 alineatele (4) și (6) din Regulamentul (CE) nr. 1451/2007, la data de 10 mai 2007 pentru oxidul de cupru (II), la 19 februarie 2008 pentru hidroxidul de cupru (II) și la 10 mai 2007 și 19 februarie 2008 pentru carbonatul bazic de cupru.

               (4)

               Rapoartele autorității competente au fost analizate de statele membre și de Comisie. În conformitate cu articolul 15 alineatul (4) din Regulamentul (CE) nr. 1451/2007, concluziile examinării au fost incluse într-un raport de evaluare, în cadrul Comitetului permanent pentru produse biocide, la 22 septembrie 2011.

               (5)

               Din evaluările efectuate, reiese că produsele biocide utilizate ca produse de întreținere a lemnului și care conțin oxid de cupru (II), hidroxid de cupru (II) și carbonat bazic de cupru ar putea îndeplini cerințele stabilite la articolul 5 din Directiva 98/8/CE. Se cuvine așadar să se includă oxidul de cupru (II), hidroxidul de cupru (II) și carbonatul bazic de cupru în anexa I la prezenta directivă.

               (6)

               Nu au fost evaluate toate utilizările posibile la nivelul Uniunii. Prin urmare, este necesar să se prevadă obligația statelor membre de a evalua utilizările sau scenariile de expunere și riscurile pentru grupele de populație și compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii și de a se asigura, în momentul autorizării unui produs, că se iau măsuri adecvate sau se impun condiții specifice pentru a reduce riscurile identificate la niveluri acceptabile.

               (7)

               Având în vedere riscurile pentru sănătatea umană identificate, este oportun să se dispună stabilirea de proceduri operaționale sigure pentru produsele cu conținut de oxid de cupru (II), hidroxid de cupru (II) și carbonat bazic de cupru autorizate pentru utilizarea industrială, precum și utilizarea produselor respective cu un echipament individual de protecție adecvat, cu excepția cazului în care se poate dovedi în cererea de autorizare a produselor că riscurile pentru utilizatorii industriali pot fi reduse până la un nivel acceptabil prin alte mijloace.

               (8)

               Hidroxidul de cupru (II) și carbonatul bazic de cupru au fost totodată evaluate și în vederea aplicării prin imersiune și, prin urmare, ținând seama de riscurile pentru sănătatea umană identificate, aceste substanțe nu trebuie autorizate în vederea utilizării respective, cu excepția cazului în care se prezintă date care să demonstreze că produsul respectă cerințele articolului 5 și ale anexei VI, dacă este necesar prin aplicarea măsurilor corespunzătoare de reducere a riscurilor. În ceea ce privește oxidul de cupru (II), aplicarea prin imersiune nu a fost evaluată, din cerința menționată la considerentul 6 reieșind că produsele pot fi autorizate pentru o astfel de aplicare numai pe baza unei evaluări efectuate de statul membru responsabil cu autorizarea.

               (9)

               Au fost identificate o serie de riscuri pentru mediu în cazul lemnului tratat cu oxid de cupru (II), hidroxid de cupru (II) sau carbonat bazic de cupru și utilizat la construcțiile exterioare aflate în apropierea sau deasupra apei (scenariul „pod” din clasa de utilizare 3, conform definiției OCDE (3)). În cazul carbonatului bazic de cupru și al oxidului de cupru (II), au fost identificate riscuri inacceptabile și pentru utilizarea lemnului tratat aflat în contact cu apa dulce (clasa de utilizare 4b, conform definiției OCDE). Prin urmare, este necesar să se dispună neautorizarea produselor pentru tratarea lemnului destinat utilizărilor menționate, cu excepția cazului în care se prezintă date care să demonstreze că produsul respectă atât cerințele articolului 5 din Directiva 98/8/CE, cât și ale anexei VI la aceasta, dacă este necesar prin aplicarea măsurilor corespunzătoare de reducere a riscurilor. În ceea ce privește hidroxidul de cupru (II), scenariul lemnului aflat în contact cu apa dulce nu a fost evaluat, din cerința menționată la considerentul 6 reieșind că produsele pot fi autorizate pentru o astfel de utilizare numai pe baza unei evaluări efectuate de statul membru responsabil cu autorizarea.

               (10)

               Având în vedere riscurile identificate pentru compartimentele acvatic și terestru, se cuvine să se dispună ca lemnul proaspăt tratat să fie depozitat după tratare într-un loc acoperit și/sau pe o suprafață dură impermeabilă și ca eventualele pierderi rezultate din aplicarea produselor de întreținere a lemnului și care conțin oxid de cupru (II), hidroxid de cupru (II) sau carbonat bazic de cupru să fie recuperate pentru a fi reutilizate sau eliminate.

               (11)

               Dispozițiile prezentei directive trebuie să se aplice simultan în toate statele membre pentru a asigura, pe piața Uniunii, tratamentul egal al produselor biocide care conțin substanțele active oxid de cupru (II), hidroxid de cupru (II) sau carbonat bazic de cupru, precum și pentru a facilita funcționarea corespunzătoare a pieței produselor biocide în general.

               (12)

               Este necesar să se prevadă un interval de timp rezonabil înainte de includerea unei substanțe active în anexa I la Directiva 98/8/CE, pentru a permite astfel statelor membre și părților interesate să se pregătească în vederea respectării noilor cerințe și pentru a garanta că solicitanții care au pregătit dosare pot beneficia pe deplin de perioada de 10 ani de protecție a datelor, care, în conformitate cu articolul 12 alineatul (1) litera (c) punctul (ii) din Directiva 98/8/CE, începe de la data includerii.

               (13)

               După includere, este necesar să se acorde statelor membre un interval de timp rezonabil pentru a pune în aplicare articolul 16 alineatul (3) din Directiva 98/8/CE.

               (14)

               Prin urmare, Directiva 98/8/CE trebuie modificată în consecință.

               (15)

               Măsurile prevăzute de prezenta directivă sunt conforme cu avizul Comitetului permanent pentru produse biocide,

         ADOPTĂ PREZENTA DIRECTIVĂ:
   Articolul 1
   Anexa I la Directiva 98/8/CE se modifică în conformitate cu anexa la prezenta directivă.
   Articolul 2
   (1)   Statele membre adoptă și publică, până la 31 ianuarie 2013 cel târziu, actele cu putere de lege și actele administrative necesare pentru a se conforma prezentei directive.
   Statele membre aplică aceste acte începând cu 1 februarie 2014.
   Atunci când statele membre adoptă actele menționate, acestea trebuie să conțină o trimitere la prezenta directivă sau să fie însoțite de o astfel de trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 9 februarie 2012.

            Pentru Comisie

            Președintele

         José Manuel BARROSO

      (1)  JO L 123, 24.4.1998, p. 1.

      (2)  JO L 325, 11.12.2007, p. 3.

      (3)  Seria OCDE referitoare la documentele privind scenariile de emisii, Numărul 2, Emission Scenario Document for Wood Preservatives (Documentul privind scenariul de emisii pentru produsele de întreținere a lemnului), partea 2, p. 64.

      ANEXĂ
      În anexa I la Directiva 98/8/CE se introduc următoarele rubrici:

                     Nr.

                     Denumire comună

                     Denumirea IUPAC Numere de identificare

                     Puritatea minimă a substanței active din produsul biocid introdus pe piață

                     Data includerii

                     Termen limită pentru punerea în conformitate cu articolul 16 alineatul (3) [exceptând produsele care conțin mai mult de o substanță activă, pentru care termenul de punere în conformitate cu articolul 16 alineatul (3) este cel prevăzut în ultima decizie de includere cu privire la substanțele active ale acestor produse]

                     Data expirării includerii

                     Tipul de produs

                     Dispoziții specifice (1)

                     „50

                     hidroxid de cupru

                     Hidroxid de cupru (II)
                     Nr. CE: 243-815-9
                     Nr. CAS: 20427-59-2

                     965 g/kg

                     1 februarie 2014

                     31 ianuarie 2016

                     31 ianuarie 2024

                     8

                     În momentul analizării cererii de autorizare a unui produs în conformitate cu articolul 5 și cu anexa VI, statele membre evaluează, atunci când sunt relevante pentru produsul respectiv, utilizările sau scenariile de expunere și riscurile pentru grupele de populație și compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii.
                     Statele membre se asigură că autorizarea produselor este supusă următoarelor condiții:

                                 1.

                                 Produsele nu sunt autorizate pentru aplicare prin imersiune, cu excepția cazului în cererea de autorizare a produsului conține date care să demonstreze că aplicarea îndeplinește cerințele articolului 5 și ale anexei VI, dacă este necesar prin aplicarea măsurilor corespunzătoare de reducere a riscurilor.

                                 2.

                                 În cazul produselor autorizate pentru utilizarea industrială trebuie prevăzute proceduri operaționale sigure, iar produsele trebuie să fie folosite cu echipament individual de protecție adecvat, cu excepția cazului în care se poate dovedi în cererea de autorizare a produselor că riscurile pentru utilizatorii industriali pot fi reduse până la un nivel acceptabil prin alte mijloace.

                                 3.

                                 Etichetele sau, dacă este cazul, fișele de date de securitate ale produselor autorizate trebuie să indice faptul că lemnul proaspăt tratat se depozitează după tratare într-un loc acoperit și/sau pe o suprafață dură impermeabilă, în scopul prevenirii pierderilor directe în sol sau în apă, și că eventualele pierderi rezultate din aplicarea produsului se recuperează pentru reutilizare sau eliminare.

                                 4.

                                 Produsele nu sunt autorizate pentru tratarea lemnului folosit pentru construcții exterioare în apropierea sau deasupra apei, cu excepția cazului în care se furnizează date care să demonstreze că produsul îndeplinește cerințele articolului 5 și ale anexei VI, dacă este necesar prin intermediul unor măsuri corespunzătoare de reducere a riscurilor.

                     51

                     oxid de cupru (II)

                     Oxid de cupru (II)
                     Nr. CE: 215-269-1
                     Nr. CAS: 1317-38-0

                     976 g/kg

                     1 februarie 2014

                     31 ianuarie 2016

                     31 ianuarie 2024

                     8

                     În momentul analizării cererii de autorizare a unui produs în conformitate cu articolul 5 și cu anexa VI, statele membre evaluează, atunci când sunt relevante pentru produsul respectiv, utilizările sau scenariile de expunere și riscurile pentru grupele de populație și compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii.
                     Statele membre se asigură că autorizarea produselor este supusă următoarelor condiții:

                                 1.

                                 În cazul produselor autorizate pentru utilizarea industrială trebuie prevăzute proceduri operaționale sigure, iar produsele trebuie să fie folosite cu echipament individual de protecție adecvat, cu excepția cazului în care se poate dovedi în cererea de autorizare a produselor că riscurile pentru utilizatorii industriali pot fi reduse până la un nivel acceptabil prin alte mijloace.

                                 2.

                                 Etichetele sau, dacă este cazul, fișele de date de securitate ale produselor autorizate trebuie să indice faptul că lemnul proaspăt tratat se depozitează după tratare într-un loc acoperit și/sau pe o suprafață dură impermeabilă, în scopul prevenirii pierderilor directe în sol sau în apă, și că eventualele pierderi rezultate din aplicarea produsului se recuperează pentru reutilizare sau eliminare.

                                 3.

                                 Produsele nu sunt autorizate pentru tratarea lemnului folosit pentru construcții exterioare în apropierea sau deasupra apei sau pentru tratarea lemnului în contact cu apa dulce, cu excepția cazului în care se furnizează date care să demonstreze că produsul îndeplinește cerințele articolului 5 și ale anexei VI, dacă este necesar prin aplicarea unor măsuri corespunzătoare de reducere a riscurilor.

                     52

                     carbonat bazic de cupru

                     Cupru (II), hidroxid de carbonat de cupru (II) (1:1)
                     Nr. CE: 235-113-6
                     Nr. CAS: 12069-69-1

                     957 g/kg

                     1 februarie 2014

                     31 ianuarie 2016

                     31 ianuarie 2024

                     8

                     În momentul analizării cererii de autorizare a unui produs în conformitate cu articolul 5 și cu anexa VI, statele membre evaluează, atunci când sunt relevante pentru produsul respectiv, utilizările sau scenariile de expunere și riscurile pentru grupele de populație și compartimentele de mediu care nu au fost abordate în mod reprezentativ în cadrul evaluării riscurilor la nivelul Uniunii.
                     Statele membre se asigură că autorizarea produselor este supusă următoarelor condiții:

                                 1.

                                 Produsele nu sunt autorizate pentru aplicare prin imersiune, cu excepția cazului în cererea de autorizare a produsului conține date care să demonstreze că aplicarea îndeplinește cerințele articolului 5 și ale anexei VI, dacă este necesar prin aplicarea măsurilor corespunzătoare de reducere a riscurilor.

                                 2.

                                 În cazul produselor autorizate pentru utilizarea industrială trebuie prevăzute proceduri operaționale sigure, iar produsele trebuie să fie folosite cu echipament individual de protecție adecvat, cu excepția cazului în care se poate dovedi în cererea de autorizare a produselor că riscurile pentru utilizatorii industriali pot fi reduse până la un nivel acceptabil prin alte mijloace.

                                 3.

                                 Etichetele sau, dacă este cazul, fișele de date de securitate ale produselor autorizate trebuie să indice faptul că lemnul proaspăt tratat se depozitează după tratare într-un loc acoperit și/sau pe o suprafață dură impermeabilă, în scopul prevenirii pierderilor directe în sol sau în apă, și că eventualele pierderi rezultate din aplicarea produsului se recuperează pentru reutilizare sau eliminare.

                                 4.

                                 Produsele nu sunt autorizate pentru tratarea lemnului folosit pentru construcții exterioare în apropierea sau deasupra apei sau pentru tratarea lemnului în contact direct cu apa dulce, cu excepția cazului în care se furnizează date care să demonstreze că produsul îndeplinește cerințele articolului 5 și ale anexei VI, dacă este necesar prin aplicarea unor măsuri corespunzătoare de reducere a riscurilor.”

         (1)  În vederea aplicării principiilor comune din anexa VI, conținutul și concluziile rapoartelor de evaluare sunt disponibile pe site-ul web al Comisiei: http://ec.europa.eu/comm/environment/biocides/index.htm.


title: Directiva Consiliului din 24 iunie 1975 de modificare a Directivelor 64/432/CEE, 64/433/CEE, 71/118/CEE, 72/461/CEE și 72/462/CEE în ceea ce privește durata de valabilitate a procedurilor Comitetului permanent veterinar

text:
               03/Volumul 02

               RO

               Jurnalul Ofícial al Uniunii Europene

               66

         31975L0379

               L 172/17

               JURNALUL OFÍCIAL AL UNIUNII EUROPENE

      DIRECTIVA CONSILIULUI

   din 24 iunie 1975
   de modificare a Directivelor 64/432/CEE, 64/433/CEE, 71/118/CEE, 72/461/CEE și 72/462/CEE în ceea ce privește durata de valabilitate a procedurilor Comitetului permanent veterinar
   (75/379/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolele 43 și 100,
   având în vedere propunerea Comisiei,
   având în vedere avizul Parlamentului European (1),
   întrucât Comitetul permanent veterinar, creat prin Decizia 68/361/CEE (2), își dă avizul în funcție de proceduri a căror valabilitate se limitează la o perioadă de treizeci de luni începând cu data la care comitetul menționat anterior a fost sesizat pentru prima dată cu o cerere de aviz;
   întrucât comitetul a fost sesizat pentru prima dată la 22 decembrie 1972; întrucât termenul nu a fost suficient pentru a emite o judecată definitivă, fiind necesară în aceste condiții o prelungire doar temporară a valabilității procedurilor menționate anterior,
   ADOPTĂ PREZENTA DIRECTIVĂ:
   Articolul 1
   La următoarele articole termenii „treizeci de luni” se înlocuiesc cu termenii „o sută două luni”:

               —

               articolul 14 din Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine și porcine (3), astfel cum a fost modificată ultima dată prin Directiva 74/387/CEE (4);

               —

               articolul 9b din Directiva 64/433/CEE a Consiliului din 26 iunie 1964 privind condițiile de sănătate pentru producerea și comercializarea cărnii proaspete (5), modificată ultima dată prin Directiva 74/387/CEE;

               —

               articolul 13 din Directiva 71/118/CEE a Consiliului din 15 februarie 1971 privind problemele de sănătate care afectează schimburile cu carne proaspătă de pasăre (6), astfel cum a fost modificată ultima dată prin Directiva 74/387/CEE;

               —

               articolul 10 din Directiva 72/461/CEE a Consiliului din 12 decembrie 1972 privind problemele de poliție sanitar-veterinară în materie de schimburi intracomunitare de carne proaspătă (7), astfel cum a fost modificată ultima dată prin Directiva 74/387/CEE;

               —

               articolul 31 din Directiva 72/462/CEE a Consiliului din 12 decembrie 1972 privind problemele de sănătate și de inspecție veterinară care apar cu ocazia importurilor de animale din speciile bovină și porcină, respectiv de carne proaspătă provenind din țări terțe (8), astfel cum a fost modificată ultima dată prin Directiva 74/387/CEE.

         Articolul 2
   Prezenta directivă se adresează statelor membre.

      Adoptată la Luxemburg, 24 iunie 1975.

            Pentru Consiliu

            Președintele

         M. A. CLINTON

      (1)  JO C 111, 20.5.1975, p. 26.

      (2)  JO L 255, 18.10.1968, p. 23.

      (3)  JO 121, 29.7.1964, p. 1977/64.

      (4)  JO L 202, 24.7.1974, p. 36.

      (5)  JO 121, 29.7.1964, p. 2012/64.

      (6)  JO L 55, 8.3.1971, p. 23.

      (7)  JO L 302, 31.12.1972, p. 24.

      (8)  JO L 302, 31.12.1972, p. 28.


title: Directiva 2012/24/UE a Comisiei din 8 octombrie 2012 de modificare a Directivei 86/297/CEE a Consiliului de apropiere a legislațiilor statelor membre cu privire la prizele de putere ale tractoarelor și la protecția acestora, în scopul adaptării dispozițiilor sale tehnice  Text cu relevanță pentru SEE

text:
               9.10.2012

               RO

               Jurnalul Oficial al Uniunii Europene

               L 274/24

         DIRECTIVA 2012/24/UE A COMISIEI
   din 8 octombrie 2012
   de modificare a Directivei 86/297/CEE a Consiliului de apropiere a legislațiilor statelor membre cu privire la prizele de putere ale tractoarelor și la protecția acestora, în scopul adaptării dispozițiilor sale tehnice
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate și de abrogare a Directivei 74/150/CEE (1), în special articolul 19 alineatul (1) litera (b),
   întrucât:

               (1)

               Secțiunea 4.2 din anexa I la Directiva 86/297/CEE a Consiliului (2) stabilește dispoziții generale pentru priza de putere frontală (PDP). Tabelul 2 din anexa respectivă prevede aplicarea standardului ISO 8759-1:1998 pentru categoriile tractoarelor echipate cu prize de putere frontale și stabilește, de asemenea, amplasarea prizei de putere frontală. Cu toate acestea, aceste cerințe de amplasare nu sunt compatibile cu un număr mare de tractoare agricole și forestiere datorită apariției unor noi cerințe de proiectare.

               (2)

               Cerințele pentru priza de putere frontală prevăzute în Directiva 86/297/CEE vizează numai aspecte privind siguranța, și anume, amplasarea PDP, cerințele privind blindajul și zona de siguranță. Amplasarea PDP impusă prin Directiva 86/297/CEE nu este compatibilă cu mai multe categorii de tractoare existente în prezent pe piață și cu echipamentele instalate pe acestea. Tabelul 2 din anexa I la Directiva 86/297/CEE scutește deja categoriile de tractoare T4.1 și T4.3 de respectarea cerințelor de amplasare.

               (3)

               Tractoarele din categoriile T1, T2, T3, T4.2 și T5, în plus față de cele din categoriile T4.1 și T4.3 care sunt, în prezent, scutite de respectarea cerințelor de la clauza 4.2 din standardul ISO 8759-1:1998, nu pot îndeplini aceste cerințe.

               (4)

               Mai multe tractoare pot fi echipate cu tipuri speciale de prize de putere, cărora nu li se aplică standardul ISO 8759-1:1998.

               (5)

               În cazul tractoarelor din categoria T3, standardul se aplică numai atunci când tractorul este echipat cu o priză de putere prevăzută în respectivul standard. Cu toate acestea, alte categorii de vehicule, cum ar fi tractoarele T2 și anumite tractoare T1 mai mici, ar putea fi echipate cu tipuri speciale de prize de putere, care nu sunt reglementate de standard. Prin urmare, scutirea de respectarea cerințelor standardului ISO 8759-1:1998 ar trebui extinsă și la categoriile de tractoare T1 și T2.

               (6)

               Dificultăți de aceeași natură se întâlnesc în cadrul categoriilor C corespunzătoare.

               (7)

               Întrucât specificațiile standardului ISO 8759-1:1998, cu excepția clauzei 4.2, urmează să se aplice tractoarelor din toate categoriile T și C, care sunt echipate cu prize de putere frontale, tabelul 2 devine redundant și, prin urmare, ar trebui să fie eliminat.

               (8)

               Prin urmare, Directiva 86/297/CEE ar trebui modificată în consecință.

               (9)

               Măsurile prevăzute în prezenta directivă sunt conforme cu avizul Comitetului instituit prin articolul 20 alineatul (1) din Directiva 2003/37/CE,

         ADOPTĂ PREZENTA DIRECTIVĂ:
   Articolul 1
   Anexa I la Directiva 86/297/CEE se modifică după cum urmează:

               1.

               Punctul 4.2 se înlocuiește cu următorul text:
               „4.2.   Dispoziții pentru prizele de putere frontale
               Specificațiile standardului ISO 8759-1:1998, cu excepția clauzei 4.2, se aplică tractoarelor din toate categoriile T și C, care sunt echipate cu prize de putere frontale în conformitate cu prezentul standard.”

               2.

               Tabelul 2 se elimină.

         Articolul 2
   (1)   Statele membre adoptă și publică, până la 31 octombrie 2013 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele respectivelor acte.
   Statele membre aplică respectivele dispoziții începând cu 1 noiembrie 2013.
   Atunci când statele membre adoptă respectivele dispoziții, ele conțin o trimitere la prezenta directivă sau sunt însoțite de o asemenea trimitere în momentul publicării lor oficiale. Statele membre stabilesc modalitatea de efectuare a unei astfel de trimiteri.
   (2)   Statele membre comunică Comisiei textul principalelor dispoziții de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 8 octombrie 2012.

            Pentru Comisie

            Președintele

         José Manuel BARROSO

      (1)  JO L 171, 9.7.2003, p. 1.

      (2)  JO L 186, 8.7.1986, p. 19.


title: Directiva 2006/120/CE a Comisiei din 27 noiembrie 2006 de rectificare și de modificare a Directivei 2005/30/CE de modificare, în sensul adaptării la progresul tehnic, a Directivelor 97/24/CE și 2002/24/CE ale Parlamentului European și ale Consiliului privind omologarea de tip a autovehiculelor cu două sau trei roțiText cu relevanță pentru SEE.

text:
Anunţ juridic important

|

32006L0120

Jurnalul Oficial L 330 , 28/11/2006 p. 0016 - 0017 Jurnalul Oficial L 314 , 01/12/2007 p. 0362 - 0363

		20061127Directiva 2006/120/CE a Comisieidin 27 noiembrie 2006de rectificare și de modificare a Directivei 2005/30/CE de modificare, în sensul adaptării la progresul tehnic, a Directivelor 97/24/CE și 2002/24/CE ale Parlamentului European și ale Consiliului privind omologarea de tip a autovehiculelor cu două sau trei roți(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 97/24/CE a Parlamentului European și a Consiliului din 17 iunie 1997 privind unele componente și caracteristici ale autovehiculelor cu două sau trei roți [1], în special articolul 7,având în vedere Directiva 2002/24/CE a Parlamentului European și a Consiliului din 18 martie 2002 privind omologarea autovehiculelor cu două sau trei roți și de abrogare a Directivei 92/61/CEE [2] a Consiliului, în special articolul 17,întrucât:(1) Directiva 2005/30/CE a Comisiei conține anumite erori care trebuie corectate.(2) Este necesar să se precizeze, cu efect retroactiv, că articolul 3 alineatul (1) se referă la noi convertoare catalitice de schimb care se conformează Directivei 97/24/CE, astfel cum a fost modificată prin Directiva 2005/30/CE.(3) De asemenea, trebuie efectuate corecturi de redactare în anexa I la Directiva 2005/30/CE.(4) De asemenea, este necesar să se introducă noi dispoziții care să precizeze că, după expirarea unei perioade de tranziție, se interzice vânzarea sau instalarea pe un vehicul a convertoarelor catalitice de schimb care nu sunt de tipul pentru care a fost acordată omologarea de tip în conformitate cu Directiva 97/24/CE, astfel cum a fost modificată prin Directiva 2005/30/CE.(5) Directiva 2005/30/CE trebuie să fie rectificată și modificată în consecință.(6) Măsurile prevăzute de prezenta directivă sunt în conformitate cu avizul Comitetului pentru adaptarea la progresul tehnic,ADOPTĂ PREZENTA DIRECTIVĂ:Articolul 1Directiva 2005/30/CE este rectificată după cum urmează:1. La articolul 3, alineatul (1) se înlocuiește cu următorul:"(1) Cu efect de la 18 mai 2006, statele membre nu pot, în ceea ce privește convertoarele catalitice de schimb care respectă cerințele Directivei 97/24/CE, astfel cum a fost modificată prin prezenta directivă și destinate a fi montate pe vehicule pentru care au fost omologate în conformitate cu Directiva 97/24/CE:(a) să refuze acordarea omologării de tip în temeiul articolului 4 alineatul (1) din Directiva 2002/24/CE;(b) să interzică vânzarea sau instalarea acestora pe vehicule."2. La anexa I, cuvintele "secțiunea 5 din anexa VI" se înlocuiesc cu cuvintele "secțiunea 4a din anexa VI" în întregul text.Articolul 2La articolul 3 din Directiva 2005/30/CE se adaugă următorul alineat (3):"(3) Cu efect de la 1 ianuarie 2009, statele membre vor refuza vânzarea sau instalarea pe vehicule a convertoarelor catalitice de schimb care nu sunt de tipul pentru care a fost acordată omologarea de tip în conformitate cu Directiva 97/24/CE, astfel cum a fost modificată prin prezenta directivă."Articolul 3(1) Statele membre pun în aplicare actele cu putere de lege și actele administrative necesare pentru a se conforma prezentei directive până la 30 septembrie 2007. Comisiei îi sunt comunicate de îndată de către statele membre textele acestor acte, precum și un tabel de corespondență între aceste acte și prezenta directivă.Atunci când statele membre adoptă aceste acte, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.(2) Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 4Prezenta directivă intră în vigoare la data publicării în Jurnalul Oficial al Uniunii Europene.Articolul 5Prezenta directivă se adresează statelor membre.Adoptată la Bruxelles, 27 noiembrie 2006.Pentru ComisieGünter VerheugenVicepreședinte[1] JO L 226, 18.8.1997, p. 1. Directivă astfel cum a fost modificată ultima dată prin Directiva 2006/27/CE a Comisiei (JO L 66, 8.3.2006, p. 7).[2] JO L 124, 9.5.2002, p. 1. Directivă astfel cum a fost modificată ultima dată prin Directiva 2005/30/CE a Comisiei (JO L 106, 27.4.2005, p. 17).--------------------------------------------------


title: Directiva 2003/124/CE a Comisiei din 22 decembrie 2003 de stabilire a normelor de aplicare a Directivei 2003/6/CE a Parlamentului European și a Consiliului privind definiția și publicarea informațiilor confidențiale și definiția manipulărilor pieței (Text cu relevanță pentru SEE)

text:
               06/Volumul 05

               RO

               Jurnalul Ofícial al Uniunii Europene

               243

         32003L0124

               L 339/70

               JURNALUL OFÍCIAL AL UNIUNII EUROPENE

      DIRECTIVA 2003/124/CE A COMISIEI

   din 22 decembrie 2003
   de stabilire a normelor de aplicare a Directivei 2003/6/CE a Parlamentului European și a Consiliului privind definiția și publicarea informațiilor confidențiale și definiția manipulărilor pieței
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 2003/6/CE a Parlamentului European și a Consiliului din 28 ianuarie 2003 privind utilizările abuzive ale informațiilor confidențiale și manipulările pieței (abuzul de piață) (1), în special articolul 1 alineatul (2) și articolul 6 alineatul (10) prima, a doua și a treia liniuță,
   având în vedere avizul tehnic al Comitetului autorităților europene de reglementare a pieței valorilor mobiliare (CERVM) (2),
   întrucât:

               (1)

               Investitorii raționali își întemeiază deciziile de investiții pe informațiile de care dispun deja („informații disponibile ex ante”). În consecință, pentru a ști dacă un investitor rațional ar ține seama, în momentul luării unei decizii de investiție, de o informație dată ar trebui verificate informațiile disponibile ex ante. De asemenea, trebuie să se țină seama de impactul anticipat al informației respective în contextul activității globale a emitentului în cauză, de fiabilitatea sursei de informare și de toate variabilele pieței care ar putea, eventual, exercita o influență asupra instrumentului financiar respectiv și asupra oricărui instrument financiar derivat din produsul de bază.

               (2)

               Informațiile disponibile ex post pot servi la verificarea ipotezei de modificare a cursului informațiilor disponibile ex ante, dar acestea nu pot fi folosite pentru urmărirea unei persoane care ar fi putut ajunge la niște concluzii raționale datorită informațiilor de care dispunea ex ante.

               (3)

               Siguranța juridică ar trebui consolidată pentru participanții pe piață printr-o definire mai nuanțată a celor două elemente esențiale din definiția informației confidențiale, respectiv caracterul precis al acestei informații și amploarea impactului potențial al acesteia asupra cursului instrumentelor financiare sau al instrumentelor financiare derivate din produsele de bază.

               (4)

               Protecția investitorilor nu presupune publicarea la timp a informațiilor confidențiale numai de către emitenți. Aceasta presupune, de asemenea, ca publicarea să fie cât mai rapidă și sincronizată pentru toate categoriile de investitori din toate statele membre în care emitentul a solicitat sau acceptat admiterea instrumentelor sale financiare la tranzacționarea pe o piață reglementată, în vederea garantării egalității de șanse în ceea ce privește informațiile la nivel comunitar pentru toți investitorii și prevenirea utilizărilor abuzive ale informațiilor confidențiale. În acest scop, statele membre pot desemna oficial mecanismele care pot fi folosite în vederea publicării.

               (5)

               În scopul protecției intereselor legitime ale emitenților, ar trebuie să fie permisă, în condiții speciale bine definite, amânarea publicării informațiilor confidențiale. Cu toate acestea, protecția investitorilor impune ca, în aceste cazuri, caracterul confidențial al informațiilor să fie păstrat pentru a se împiedica utilizările abuzive ale informațiilor confidențiale.

               (6)

               În scopul orientării participanților pe piață și, în același timp, a autorităților competente, anumite semnale trebuie luate în considerare în cazul în care acestea examinează comportamente care ar putea constitui manipulări ale pieței.

               (7)

               Măsurile prevăzute de prezenta directivă sunt conforme cu avizul Comitetului european pentru valori mobiliare,

         ADOPTĂ PREZENTA DIRECTIVĂ:
   Articolul 1
   Informația confidențială
   (1)   În sensul aplicării articolului 1 punctul (1) din Directiva 2003/6/CE se consideră că o informație „are caracter precis” în cazul în care indică un ansamblu de circumstanțe existente sau despre care există motive raționale de a crede că vor exista, un eveniment care a avut loc sau despre care există motive raționale de a crede că va avea loc, și în care este suficient de precisă pentru a duce la o concluzie în legătură cu efectul posibil al tuturor circumstanțelor sau a evenimentului asupra cursurilor instrumentelor financiare în cauză sau a instrumentelor financiare derivate din produsele de bază.
   (2)   În sensul aplicării articolului 1 punctul (1) din Directiva 2003/6/CE, se înțelege prin „informație care, dacă ar fi făcută publică, ar influența în mod sensibil cursul instrumentelor financiare în cauză sau cursul instrumentelor financiare derivate din produsele de bază” o informație pe care un investitor rațional ar putea să o utilizeze ca bază a deciziilor de investiție.
   Articolul 2
   Moduri și termene de publicare a informațiilor confidențiale
   (1)   În sensul aplicării articolului 6 alineatul (1) din Directiva 2003/6/CE, se aplică articolul 102 alineatul (1) și articolul 103 din Directiva 2001/34/CE a Parlamentului European și a Consiliului (3).
   În plus, statele membre asigură că informația confidențială este făcută publică de emitent într-un mod care să permită publicului un acces rapid și posibilitatea de a efectua o evaluare completă și corectă într-un interval de timp dat.
   Statele membre asigură, de asemenea, ca emitentul să nu combine, într-un mod care ar putea induce în eroare, dezvăluirea publică a informației confidențiale și marketing-ul activităților sale.
   (2)   Statele membre veghează ca emitenții să procedeze în conformitate cu articolul 6 alineatul (1) primul paragraf din Directiva 2003/6/CE în cazul în care, după ce a apărut un ansamblu de circumstanțe sau s-a produs un eveniment, deși acestea nu sunt încă oficiale, emitenții au informat de îndată publicul în legătură cu aceasta.
   (3)   Orice schimbare semnificativă privind informațiile confidențiale deja făcute publice trebuie adusă la cunoștința publicului imediat după producerea ei, pe aceeași cale pe care au fost făcute publice informațiile inițiale.
   (4)   Statele membre impun emitenților să vegheze, cu o atenție corespunzătoare, pentru a sincroniza cât mai bine dezvăluirea informațiilor confidențiale la nivelul tuturor categoriilor de investitori, în toate statele membre în care emitenții au solicitat sau acceptat admiterea instrumentelor lor financiare la negocierea pe o piață reglementată.
   Articolul 3
   Interesele legitime care justifică amânarea dezvăluirii publice a informațiilor și confidențialitatea
   (1)   În sensul aplicării articolului 6 alineatul (2) din Directiva 2003/6/CE, interesele legitime pot apărea, în special, în situațiile următoare, care nu formează o listă exhaustivă:

               (a)

               negocieri în curs sau elemente conexe, în cazul în care publicarea lor ar risca să le afecteze rezultatul sau cursul normal. În special, în caz de pericol grav și iminent care amenință viabilitatea financiară a emitentului, dar care nu face parte din domeniul dispozițiilor care se aplică în materia dreptului insolvenței, divulgarea informațiilor către public poate fi amânată o perioadă limitată în cazul în care riscă să dăuneze grav intereselor acționarilor existenți și potențiali compromițând încheierea negocierilor specifice care au ca scop asigurarea redresării financiare pe termen lung a emitentului;

               (b)

               decizii luate sau contracte încheiate de organul de conducere al unui emitent, care necesită aprobarea unui alt organ al emitentului pentru a deveni efective, în cazul în care structura emitentului necesită o separare între cele două organe, cu condiția că publicarea acestor informații înainte de aprobarea lor, împreună cu anunțarea simultană a faptului că se așteaptă aprobarea, ar pune în pericol aprecierea corectă a informației de către public.

         (2)   În sensul aplicării articolului 6 alineatul (2) din Directiva 2003/6/CE, statele membre impun ca emitentul, pentru a fi în măsură să asigure confidențialitatea unei informații confidențiale, să controleze accesul la această informație, în special:

               (a)

               să pună în aplicare dispoziții eficiente, astfel încât să împiedice accesul la această informație al altor persoane decât cele care au nevoie de ea pentru exercitarea funcțiilor pe care le au în cadrul emitentului;

               (b)

               să ia măsurile necesare pentru a se asigura că orice persoană care are acces la această informație respectă obligațiile legale și de reglementare privind accesul și este prevenită în legătură cu sancțiunile prevăzute în caz de utilizare sau de difuzare neautorizată a acestei informații;

               (c)

               să pună în aplicare dispozițiile necesare care permit publicarea imediată a informației confidențiale în cazul în care nu ar fi fost capabil să asigure confidențialitatea acesteia, fără a aduce atingere articolului 6 alineatul (3) al doilea paragraf din Directiva 2003/6/CE.

         Articolul 4
   Manipulări constând în furnizarea de indicații false sau înșelătoare sau în fixarea cursurilor la un nivel anormal sau artificial
   În sensul aplicării articolului 1 punctul (2) litera (a) din Directiva 2003/6/CE și fără a aduce atingere exemplelor citate la al doilea paragraf punctul (2), statele membre se asigură că, atunci când examinează operațiuni sau ordine, autoritățile competente și participanții pe piață iau în considerare semnalele următoare, care nu constituie o listă exhaustivă și nu trebuie considerate drept manipulări ale pieței:

               (a)

               măsura în care ordinele emise sau operațiunile efectuate reprezintă o proporție importantă din volumul zilnic de operații realizate pe piața reglementată a instrumentului financiar în cauză, în special în cazul în care aceste activități conduc la o variație sensibilă a cursului acestui instrument;

               (b)

               măsura în care ordinele emise sau operațiunile efectuate de persoanele care au o poziție de vânzător sau cumpărător importantă pentru un instrument financiar conduc la o variație sensibilă a cursului acestui instrument sau a instrumentului subiacent sau derivat corespunzător, admis la negociere pe o piață reglementată;

               (c)

               dacă operațiunile efectuate nu determină schimbarea proprietarului beneficiar al unui instrument financiar admis la negociere pe o piață reglementată;

               (d)

               măsura în care ordinele emise sau operațiunile efectuate se traduc prin răsturnări de poziție pe termen scurt și reprezintă o proporție importantă din volumul zilnic de operații realizate pe piața reglementată a instrumentului financiar în cauză și ar putea fi asociate cu variații sensibile ale cursului unui instrument financiar admis la tranzacționarea pe o piață reglementată;

               (e)

               măsura în care ordinele emise sau operațiunile efectuate sunt concentrate într-o perioadă scurtă de timp pe durata ședinței de negociere și determină o variație de curs care este apoi inversată;

               (f)

               măsura în care ordinele emise modifică cele mai bune prețuri afișate la oferta și cererea unui instrument financiar admis la negociere pe o piață reglementată, în general prezentarea unui carnet de ordine la care au acces participanții la piață, și sunt anulate înainte de executare;

               (g)

               măsura în care ordinele sunt emise sau operațiunile efectuate în momentul precis al calculării cursurilor de referință, al cursurilor de compensare și al evaluărilor sau aproape de acest moment și duc la variații ale cursurilor afectând atât cursurile, cât și evaluările.

         Articolul 5
   Manipulări prin recurgerea la procedee fictive sau la orice formă de înșelătorie sau artificiu
   În sensul aplicării articolului 1 punctul (2) litera (b) din Directiva 2003/6/CE și fără a aduce atingere exemplelor citate în al doilea paragraf de la punctul (2), statele membre se asigură că, atunci când examinează operațiuni sau ordine, autoritățile competente și participanții pe piață iau în considerare semnalele următoare, care nu constituie o listă exhaustivă și nu trebuie considerate drept manipulări ale pieței:

               (a)

               dacă ordinele emise sau operațiunile efectuate de persoane sunt precedate sau urmate de difuzarea de informații false sau înșelătoare de către aceleași persoane sau altele care le sunt apropiate;

               (b)

               dacă ordinele sunt emise sau operațiunile efectuate de persoane înainte ca acestea sau alte persoane care le sunt apropiate să efectueze sau să difuzeze acțiuni de cercetare sau recomandări de investiție care sunt false sau eludate sau în mod evident influențate de un interes semnificativ.

         Articolul 6
   Transpunerea
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive până la 12 octombrie 2004. Comisiei îi sunt comunicate de îndată de statele membre textele acestor acte împreună cu un tabel de corespondență dintre aceste acte și prezenta directivă.
   Atunci când statele membre adoptă aceste acte, acestea cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de statele membre textele dispozițiilor de drept intern pe care le adoptă în domeniul reglementat de prezenta directivă.
   Articolul 7
   Intrarea în vigoare
   Prezenta directivă intră în vigoare la data publicării în Jurnalul oficial al Uniunii Europene.

   Articolul 8
   Destinatari
   Prezenta directivă se adresează statelor membre.

      Adoptată la Bruxelles, 22 decembrie 2003.

            Pentru Comisie

         Frederik BOLKESTEIN

            Membru al Comisiei

      (1)  JO L 96, 12.4.2003, p. 16.

      (2)  CERVM a fost creat prin Decizia 2001/527/CE a Comisiei din 6 iunie 2001 (JO L 191, 13.7.2001, p. 43).

      (3)  JO L 184, 6.7.2001, p. 1.